ข้อความพระราชสาส์นแสดงความเสียพระราชหฤทัย
ด้วย สมเด็จพระเจ้าอยู่หัว ทรงพระกรุณาโปรดเกล้าฯ ให้ส่งข้อความพระราชสาส์น แสดงความเสียพระราซหฤทัยไปยังเลขาธิการสหประชาชาติ ในการที่นายโคฟี อัตตา อันนั้น (Mr. Kofi Atta Annan) อดีตเลขาธิการสหประชาชาติ ถึงแก่อนิจกรรม ณ กรุงเบิร์น สมาพันธรัฐสวิส เมื่อวันที่ 18 สิงหาคม 2561 ซึ่งกรมราชเลขานุการในพระองค์ได้เชิญข้อความพระราชสาส์นดังกล่าว ผ่านคณะผู้แทนถาวรไทยประจําสหประชาชาติ ณ นครนิวยอร์ก


ประเทศไทยขอร่วมกับประชาคมโลกและประเทศสมาชิกของสหประชาชาติ แสดงความอาลัย ในการที่ นายโคฟี อัตตา อันนัน อดีตเลขาธิการสหประชาชาติและผู้ได้รับรางวัล โนเบลสาขาสันติภาพ ถึงแก่อนิจกรรม การจากไปของนายโคฟี อันนั้น ถือเป็นความสูญเสีย อย่างแท้จริงของนานาประเทศซึ่งรักในสันติภาพ


ในประเทศไทยนั้น นายโคฟี อันนั้น เป็นผู้ที่จะอยู่ในความทรงจําในฐานะผู้อุทิศตน ตลอดชีวิต เพื่อดํารงไว้ซึ่งหลักการแห่งกฎบัตรสหประชาชาติ อีกทั้งยังทุ่มเทปฏิบัติหน้าที่ โดยไม่เห็นแก่ความเหน็ดเหนื่อย เพื่อสิ่งที่สําคัญยิ่งคือ สันติภาพและความมั่นคงระหว่างประเทศ การพัฒนาทางเศรษฐกิจและสังคม รวมทั้งเสรีภาพและสิทธิมนุษยชน เป็นที่แน่นอนว่า เราทั้งหลาย ต่างได้รับประโยชน์อย่างมากไม่ว่าโดยทางตรงหรือทางอ้อมจากคุณูปการเหล่านี้


เมื่อปี ค.ศ. 2006 อดีตเลขาธิการฯ โคฟี อันนั้น ได้มาเข้าเฝ้าทูลละอองธุลีพระบาท พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อถวายพระเกียรติด้วยตนเอง ในนามขององค์การสหประชาชาติ โดยทูลเกล้าทูลกระหม่อมถวายรางวัลความสําเร็จสูงสุดด้านการ พัฒนามนุษย์ ของโครงการพัฒนาแห่งสหประชาชาติ กล่าวได้ว่า ไม่มีสัญลักษณ์แห่งการประกาศ พระเกียรติคุณอื่นใดที่จะทําให้องค์การสหประชาชาติได้เข้ามาใกล้ชิดอยู่ในจิตใจของปวงชนชาวไทย ได้เท่ากับการทูลเกล้าทูลกระหม่อมถวายรางวัลในครั้งนั้น


ข้าพเจ้า ในนามของประชาชนชาวไทย ขอแสดงความเสียใจอย่างสุดซึ้งมายังท่าน ตลอดจนครอบครัวและญาติมิตรของอดีตเลขาธิการ ฯ และผู้ที่เคยร่วมงานในเครือข่ายองค์การ สหประชาชาติ ที่ได้สูญเสียบุคคลสําคัญยิ่งของประชาคมโลกในครั้งนี้


(พระปรมาภิไธย) มหาวชิราลงกรณ บดินทรเทพยวรางกูร